text: Rogers Ccoropunaqa ninmi: "Ñawpaqtaqa, llapaykun kusisqa chaskirqayku minataqa , paymi apamuwasun colegiota, pilapi ch'uya unuta, qanra apaq desagüe nisqata, luz k'anchaytapas ayllu runapaq, nispa. Kunanqa manam chaykunamanta imapas kanchu", nispa. Hinaqtinmi qawariyku, Chuicuni ayllupi t'uru wasikunaq hawanta chaychika acero cablekuna luz k'anchayta minaman apasqanta.